Նորա Նաջարյան

Նորա Նաջարյան (հունարեն՝ Νόρα Νατζαριάν, 1966, Լիմասոլ, Լիմասոլի շրջան, Կիպրոս), կիպրահայ բանաստեղծ և արձակագիր։ Գրում է անգլերեն և հայերեն, ինչպես նաև հունարեն։ Նրա ստեղծագործությունները վերաբերում են հատկապես Կիպրոսի հյուսիս-հարավ բաժանմանը, չնայած ունի համընդհանուր թեմաներով բազմաթիվ այլ գործեր։ Միջազգային մրցույթների, պոեզիայի փառատոների, գրական համաժողովների և այլ նախագծերի մասնակից է, նրա բանաստեղծություններն ու պատմվածքները նույնպես հայտնվել են աշխարհի բազմաթիվ անթոլոգիաներում։ Նորա Նաջարյաին գործերը հրատակվել են  Կիպրոսում, Միացյալ Թագավորությունում, Ամերիկայի Միացյալ Նահանգներում, Գերմանիայում, Հնդկաստանում, Նոր Զելանդիայում և Իսրայելում։ Նորա Նաջարյանի գործերը թարգմանվել են թուրքերեն, արաբերեն, մալթերեն, չեխերեն։ Արժանացել է մի շարք գրական մրցանակներ։
Նորա Նաջարյանն ասել է, որ իր ստեղծագործություններըը ներշնչված են Սիլվիա Փլաթի և Յեհուդա Ամիչայի, Փոլ Սելանի, Պաբլո Ներուդայի և Շարոն Օլդի գործերից։


== Կենսագրություն ==
Նորա Նաջարյանը ծնվել է 1966 թվականին Կիպրոս կղզու հարավային ափին գտնվող Լիմասոլ քաղաքում։ Նրա տատն ու պապը հայ փախստականներ են եղել, ովքեր 20-րդ դարի սկզբին տեղափոխվել էին Կիպրոս։ Նա նախ հաճախել է հայկական տարրական դպրոց, ապա տեղափոխվել և ավարտել է Foley's Grammar School մասնավոր դպրոցը։ Նորա Նաջարյանը գիտական աստիճան է ստացել Մանչեսթերի համալսարանի ժամանակակից լեզուների և լեզվաբանության բաժնից, ապա վերադարձել է Կիպրոս։ Սկզբում դասավանդել է Լիմասոլում, ապա Նիկոսիայում, որտեղ որ այժմ բնակվում է։ 1983 թվականին այցելել է իր նախնիների հայրենիք՝ Հայաստան, ինչը ոգեշնչել է նրան գրել բանաստեղծություններ՝ իր էթնիկ ինքնության, մշակութային ինքնաբացահայտման, իր հայկական արմատների և ազգի ողբերգական ճակատագրի վերաբերյալ։ Ընկերոջը խրախուսելով գրական մրցույթի է մասնակցել և «Քացախ» պոեմի համար մրցանակ է ստացել (1999–2000)։ Այնուհետև շարունակել է մասնակցել բազմաթիվ միջազգային մրցույթների։


== Քննադատություն ==
Նորա Նաջարյանը միջազգային դրվատանքի է արժանացել հատկապէս 1974 թվականի Կիպրոսի մասնատման, ինքնության ու կորուստի թեմաներին վերաբերող ստեղծագործությունների համար։ Նրա «պատմությունները քաղաքական են՝ բայց ոչ բևեռացված», նա գրում է առանց ստանձնելու այս կամ այն կողմը։ Նա դատապարտում է բուն առճակատումը, ոչ թե մարդկանց։ Նորա Նաջարյանի ստեղծագործությունները ընթերցվում են Միջերկրական ծովի սահմաններից դուրս։


== Ստեղծագործություններ ==


=== Բանաստեղծությունների ժողովածուներ ===
The Voice at the Top of the Stairs (2001)
Cleft in Twain (2003)
25 Ways to Kiss a Man (2004)


=== Փոքր նովելներ ===
“Republic of Love” (2010)


=== Կարճ պատմվածքների ժողովածուներ ===
“Ledra Street” (2006) – թարգմանվել է բուլղարերեն (2011)
“Girl, Wolf, Bones” (2011)
"Selfie and Other Stories" (2017)


=== Կարճ ստեղծագործություններ ===
The Girl and the Rain (2012)


=== Այլ գործեր ===
“Three Facts” (2001)
“When You Return to Ashtarak" (2005)
"The Young Soldier" (2006) – ներառված է Exiled ink! ժողովածուում (2006), էջ՝ 21
“Impossible” (2006) – ներառված է Exiled ink! ժողովածուում (2006), էջ՝ 21
“Diaspora” (2008) – թարգմանվել է հայերեն
“Flying with Chagall” (2009) – ոգեշնչվել է Մարկ Շագալի «Թռիչք քաղաքի վրայով» գործից (1915)
“Blue Pear” (2009)
“Miracle” (2010)
“The Cheque Republic” (2010)
“Lizard” (2010) – ներառված է  Valentine’s Day Massacre ժողովածուում (2011), հրատարակել է Սյուզան Թեփերը
“Sparrow” (2010)
“A Christmas Surprise” (2010)
“Monday” (2011)
“The Name” (2012)
“The Author and the Girl” (2013)
“Wanderlust” (2013) – ընդգրկված է «Լիմերիկ» գրողների կենտրոնում «Սիրո անթոլոգիա» թեմայով (2013), հրատարակվել է Իռլանդիայում
“Waterfall” – ոգեշնչվել է Արշիլ Գորկու «Ջրվեժ» գործից(1943)
“Exhibition” – ներառված է Best European Fiction ժողովածուում (2011), հրատարակել է Ալեքսանդր Հեմոնը
“Gardening”
“Mr. Boom Boom”
“Tongues”Նրա բանաստեղծություններից մեկը ներառվել է «Նոր Արևի ծագելը. Պատմություններ Ճապոնիայի համար» (2012) գրքում, որը խմբագրել է Էնի ԷվետըՆրա շատ բանաստեղծություններ կարելի է կարդալ առցանց և լսել։


== Մրցանակներ ==
Նորա Նաջարյանը 2000 թվականին Շոտլանդիայի պոեզիայի միջազգային բաց մրցույթում հաղթողների շարքն է մտել իր «Քացախ» բանաստեղծությամբ, իսկ 2003 թվականին՝ «Հայեցակարգ» բանաստեղծությամբ։ Նա մրցանակների է արժանացել 2003 թվականին Manifold Art and Artists Poetics մրցույթում, 2005 թվականին Իռլանդիայի Féile Filíochta պոեզիայի միջազգային և  Poetry on the Lake մրցույթներում։ Նրա «Լեդրա փողոց» պատմվածքը Համագործակցության երկրների պատմվածքների մրցույթի հաղթողն էր 2001 թվականին։ «Մսագործ» և «Շամպունով փոքր շշերի քնքշությունը» բանաստեղծությունները ընդգրկվել են Plough Arts Centre Poetry կենտրոնի պոեզիայի մրցույթում  2003 թվականին և ներկայացվել Անգլիայի Դեվոն քաղաքի կենտրոնում 2004 թվականի հունվարին։ «Եվ յոթ թզուկները» ստեղծագործությունը հեղինակավոր վեցերորդ ամենամյա միջազգային «Ծայրահեղ կարճ» մրցույթում է ներկայացվել (2008–2009), իսկ «Ասա ինձ խոսքեր» ստեղծագործությունը գովասանքների է արժանացել իններորդ ամենամյա միջազգային «Ծայրահեղ կարճ» մրցույթում (2011–2012)։ «Անունը» բանաստեղծությունը հաղթել է Unfold 2012 Պոեզիայի պարտեզի ներկայացմանը։


== Ծանոթագրություններ ==